 Dadweynaha reer Somaliland, ayaa Madaxweynaha Xilku ka dhammaaday Mudane Axmed Maxamed Siilaanyo aad ugu dhalliila in Xukuumaddiisu tiro badan tahay, culeys dhaqaale-na ay ku hayso Qaranka, maaddaama Wasaaradaha Qaranka ay mid walba is-dul-fadhiyaan Dhowr Masuul oo dhammaantood Digreeto Madaxweyne ku Magacaaban, sida Wasiir, Wasiir ku-xigeen, Wasiirru-Dawle iyo Agaasime Guud, kuwaasi oo dhammaantood si gaar-gaar ah ugu baahan Gaadiid, Shidaal, Guri iyo Tasiilaad kale oo dhammaan kharashaadkoodu saaran yahay Dawladda. 